SYLABUS
Dejiny výtvarného umenia I.
1IEUK/DEVU1/22 (4 kredity) / 1IEUK/DVUM1/22 (5 kreditov)   ·   1P+1S / 1P+2S
Zimný semester 2026/2027  ·  seminárny deň: utorok  ·  12 týždňov, 22. 9. – 8. 12. 2026
Zabezpečuje: doc. Mgr. Jana Migašová, PhD.  ·  jana.migasova@unipo.sk
Miestnosť: 239 / 192
Podmienky na absolvovanie predmetu
Aktívna účasť na všetkých seminároch je povinná. Študenti prichádzajú na semináre pripravení
1. Prezentácia. Prostredníctvom prezentačného softvéru tím/študentka/študent predstaví vybraný umelecko-historický problém (15 minút, audio-vizuálny materiál, cca 10 snímok) počas seminára. 
1. Semestrálna práca – kurátorský zámer fiktívnej výstavy (pozri nižšie). Forma / systém odkazovania: harvardský systém.
1. Verbálna skúška z celého obsahu disciplíny.

	Poznámka: forma prezentovania (tím / individuálne)
Prezentácie prebiehajú v tímoch (spravidla 2 – 3 študenti) alebo individuálne, v závislosti od reálneho počtu prezentačných seminárov v danom semestri. Štandardne je naplánovaných 12 seminárov, tento počet sa však v praxi pravidelne kráti o štátne sviatky a prípadné pracovné/služobné cesty vyučujúcej – preto sa presný počet prezentačných termínov a s ním aj rozdelenie na tímy alebo individuálne prezentácie potvrdzuje až na úvodnom seminári podľa aktuálneho harmonogramu.
Zásada je jednoduchá: menej dostupných termínov → viac tímových prezentácií (aby sa pokryli všetky témy); viac dostupných termínov → priestor pre individuálne prezentácie.



	Poznámka: identifikačné cvičenie na úvod seminára
Každý seminár sa začína krátkym identifikačným cvičením: vyučujúca premieta reprodukcie diel/pamiatok (z aktuálnej aj z predchádzajúcich prebraných tém) a študentky/študenti ich identifikujú – autor/kultúra a obdobie, názov diela, približné datovanie, štýl/sloh a charakteristické znaky.
Na toto cvičenie je potrebné pripravovať sa priebežne, na základe vlastných poznámok z prednášky – identifikačné cvičenie nadväzuje práve na obsah prednášky, nie len na sekundárnu literatúru.
Prezentácia zadanej témy vždy nasleduje bezprostredne po identifikačnom cvičení.


Semestrálna práca
Semestrálna práca má formu kurátorského zámeru fiktívnej výstavy (kombinované štúdium – 4 strany, jednoodborové – 5 strán), rovnako aj harvardský systém citovania.
Kurátorský zámer fiktívnej výstavy: návrh mini-výstavy (3 diela, vrátane diela z vlastnej prezentácie) s kurátorským textom, ktorý stavia diela do súvislosti s filozoficko-estetickým problémom obdobia, vrátane krátkych popisiek diel a zdôvodnenia výberu a inštalácie.
Hodnotenie sa sústreďuje na originalitu a presvedčivosť kurátorskej koncepcie, prácu s konkrétnym dielom a literatúrou a na kvalitu zdôvodnenia výberu – nie na množstvo opísaných faktov.
Program disciplíny a časový rozvrh (harmonogram seminárov)
Seminárny deň: utorok. Semester sa reálne začína 21. 9. 2025; keďže 22. 9. 2025 je rektorské voľno, prvý seminár sa koná v utorok 29. 9. 2025. Spolu 12 seminárov (29. 9. – 9. 12. 2025); Harmonogram akademického roka 2026/2027: 
Seminár 1  ·  utorok 22. 9. 2025 – rektorské voľno
Téma prednášky: Úvod do štúdia disciplíny. Ikonografia a ikonografické typy. Diskusia: globálne vs. regionálne dejiny umenia. Poznávanie dejín umenia ako rekonštruovanie dobových podmienok vzniku diela. Organizačné pokyny, výber tém pre prezentácie a seminárne práce.
Bez prezentácie – organizačný seminár (výber tém, vysvetlenie priebehu, identifikačného cvičenia a hodnotenia).

Seminár 2  ·  utorok 29. 9. 2025
Téma prednášky: Egyptské umenie (preddynastické obdobie, obd. strednej a novej ríše, neskoré obdobie)
Odporúčané čítanie: Gombrich, E. Umění pro věčnost. In Příběh umění, s. 55–73; online dokument (CZ): https://www.youtube.com/watch?v=MxF2Q3fewFc; online prednáška (EN): https://www.youtube.com/watch?v=P3j42UEdT
	Téma prezentácie (na výber):
1. Luxor: je urbanizmus teologickým argumentom?
1. Zvieracie skulptúry: kde je hranica medzi človekom a zvieraťom?
1. Maat: je harmónia morálna povinnosť, alebo len štýl?



Seminár 3  ·  utorok 6. 10. 2025
Téma prednášky: Sumerské, akkadské, babylónske a asýrske umenie
Odporúčané čítanie: Pijoan, J., s. 163–189. Chatelet, A. – Groslier, B.P. s. 14–32. VIDEO o vývoji klinového písma: https://www.youtube.com/watch?v=GrNfD9auhzg; Aššurbanipalov reliéf (eng): https://www.youtube.com/watch?v=J5iEY4hapMQ
	Téma prezentácie (na výber):
1. Zikkurat v Ur: rebrík k bohom, alebo nástroj kontroly?
1. Ištarina brána: môže farba presviedčať namiesto slov?
1. Aššurbanipalov reliéf: je zobrazenie utrpenia zvierat umením, alebo zlyhaním?



Seminár 4  ·  utorok 13. 10. 2025
Téma prednášky: Predhelénske a grécke archaické umenie
Odporúčané čítanie: Pijoan, J., Dejiny výtvarného umenia II., s. 7–63. Chatelet, A. – Groslier, B.P. s. 65–80. VIDEO – Palác Knossos (eng): https://www.youtube.com/watch?v=u61jvVD591U
	Téma prezentácie (na výber):
1. Palác v Knosse: je labyrint metaforou poznania?
1. Kykladské idoly: je abstrakcia primitívna, alebo je to filozofia tela?
1. Ženy v minojskej maľbe: sloboda zobrazenia, alebo mýtus, ktorý si vytvárame my?



Seminár 5  ·  utorok 20 10. 2025
Téma prednášky: Klasické grécke antické umenie (za Perikla) a helenistické umenie
Odporúčané čítanie: Pijoan, J. (II.), s. 91–157. Gombrich, E. Velké probuzení. In Příběh umění, s. 76–115. VIDEO: Starověké Řecko: https://www.youtube.com/watch?v=S0p6p4mThzQ
	Téma prezentácie (na výber):
1. Polykleitov kánon: je krása merateľná, alebo matematika klame o kráse?
1. Praxitelova Afrodita: kedy sa telo stáva problémom, nie ideálom?
1. Iónsky chrám: je proporcia filozofiou rovnováhy?



Seminár 6  ·  utorok 27. 10. 2025
Téma prednášky: Etruské umenie a rímske umenie republiky
Odporúčané čítanie: Pijoan, J. (II.), s. 203–225. Chatelet, A. – Groslier, B.P. s. 145–152 (Etruské u.), s. 153–160 (republika po Cézara). VIDEO: https://www.youtube.com/watch?v=dwIeRHXZdrM; online prednáška (eng): http://oyc.yale.edu/history-art/hsar-252/lecture-5
	Téma prezentácie (na výber):
1. Apolón z Vejí: úsmev, ktorý klame?
1. Chiméra z Arezza: monštrum ako hranica medzi druhmi?
1. Rímska villa: útek od politiky, alebo jej pokračovanie?



Seminár 7  ·  utorok 3. 11. 2025
Téma prednášky: Rímske umenie za vlády Augusta, Flaviovcov, Antoniovcov a na sklonku Rímskej ríše
Odporúčané čítanie: Pijoan, J. (II.), s. 241–317. Chatelet, A. – Groslier, B.P. s. 160–192. VIDEO: Založenie Ríma: https://www.youtube.com/watch?v=UM9BMug00pw; Panteón (eng): https://www.youtube.com/watch?v=ANWz9a09KAg
	Téma prezentácie (na výber):
1. Pantheon: dôkaz vesmíru, alebo technický trik?
1. Palmýra: komu patrí zničená pamiatka?
1. Ara Pacis: dá sa mier namaľovať?



Seminár 8  ·  utorok 10. 11. 2025
Téma prednášky: Ranokresťanské a byzantské umenie
Odporúčané čítanie: Pijoan, J. III., s. 7–49; s. 71–131. Chatelet, A. – Groslier, B.P. s. 193–224. VIDEO: Byzantské umenie (eng, BBC): https://www.youtube.com/watch?v=rBOK3u4qBXk
	Téma prezentácie (na výber):
1. Ranokresťanské pamiatky v Arménsku: je viera silnejšia v kameni než v texte?
1. Teodora v San Vitale: svätica, alebo mocná žena?
1. Projectina skrinka: komu patrí telo?



Seminár 9  ·  utorok 17. 11. 2025
Téma prednášky: Predrománske vizigótske (Španielsko), predrománske anglo-írske, karolínske a ottonské umenie
Odporúčané čítanie: Pijoan, J. III., s. 175–195; 207–226. Chatelet, A. – Groslier, B.P. s. 249–272; Gombrich, E., s. 158–169. VIDEO (eng): Book of Kells: https://www.youtube.com/watch?v=rRGQPJIO5CM
	Téma prezentácie (na výber):
1. Utrechtský žaltár: môže nedokonalá kresba byť pravdivejšia?
1. Evanjeliár z Kellsu: ornament ako rozptýlenie, alebo cesta k zmyslu?
1. Childerichov hrob: čo si moc berie do hrobu?



Seminár 10  ·  utorok 24. 11. 2025
Téma prednášky: Románske umenie (vo Francúzsku, Španielsku, Taliansku, Nemecku, Anglicku)
Odporúčané čítanie: Pijoan, J. III., s. 229–311. Chatelet, A. – Groslier, B.P. s. 273–288; Gombrich, E. (Cirkev bojující), s. 171–183. VIDEO (eng): https://www.youtube.com/watch?v=CGIOuLh6axs
	Téma prezentácie (na výber):
1. Kláštor v Sénanque: je ticho architektonický materiál?
1. Hodinky vojvodu z Berry: zbožnosť, alebo márnivosť?
1. Žehra: má provinčný kostol nárok na rovnakú ochranu ako katedrála?



Seminár 11  ·  utorok 1. 12. 2025
Téma prednášky: Gotické umenie vo Francúzsku, Španielsku a Taliansku
Odporúčané čítanie: Pijoan, J. IV., s. 25–103. Chatelet, A. – Groslier, B.P. s. 289–321. VIDEO: Gotické katedrály: https://www.youtube.com/watch?v=sk4sRcU3K3M
	Téma prezentácie (na výber):
1. Saint-Denis: je svetlo dôkazom Boha?
1. Notre-Dame v Remeši: architektúra v službe rituálu moci?
1. Kolínsky dóm: má katedrála právo byť nekonečným projektom?



Seminár 12  ·  utorok 8. 12. 2025
Téma prednášky: Gotické umenie v strednej a severnej Európe
Odporúčané čítanie: Pijoan, J. IV., s. 125–165. Gombrich, E. s. 186–221. VIDEO: Katedrála v Kolíne nad Rýnom: https://www.youtube.com/watch?v=-m4XP1-kfBg
	Téma prezentácie (na výber):
1. Chrám sv. Víta v Prahe: kópia, alebo vlastná filozofia priestoru?
1. Oltár Majstra Pavla z Levoče: môže drevorezba niesť teologickú váhu fresky?
1. Dóm sv. Štefana vo Viedni: štýl, alebo klíma?


Po poslednej prezentácii: Záverečné kolokvium a organizačné pokyny ku skúške.

Sledujte periodiká:
1. Časopis Ars (Centrálna študovňa UK)
1. Portál Ars Lexicon (online): http://www.arslexicon.sk/
1. Historická revue
1. Revue pamiatky a múzeá
1. Centrum pro raně středověké studie – MUNI – podcast Středověk jinak

	Poznámka k citovaniu a AI
Pri práci s odbornou literatúrou aj pri overovaní AI odpovedí platí rovnaké pravidlo: cituje sa vždy pôvodný, overiteľný zdroj (kniha, štúdia, katalóg), nikdy nie samotný AI nástroj ako autoritatívny prameň faktu. AI výstup môže byť v práci citovaný len ako predmet analýzy (v prílohe AI-reflexie), nie ako zdroj tvrdenia v hlavnom texte.



